
Regulament  privind modalitatea și condițiile de ocupare  a locuinței destinată persoanelor aflate în situații de dificultate  din municipiul Drobeta-Turn Severin str. Jidoștiței  nr.65C, bl.3, sc.1, ap.4.
Capitolul I
Dispoziții generale
[bookmark: _Hlk143086866]Art.1   Obiectul prezentului Regulament îl constituie  accesul, ocuparea și întreținerea locuinței destinată persoanelor aflate în situații de dificultate situată în municipiul Drobeta-Turnu Severin str.Jidoștiței nr. 65C, bl.3, sc.1, ap. 4,  administrată  de către  Direcția de Asistență Socială .
Art.2.    Prevederile prezentului Regulament sunt obligatorii  atât pentru persoanele beneficiare, cât și pentru salariații Direcției de Asistență Socială.
Art. 3    Prezentului Regulament îi sunt aplicabile prevederile legale în domeniu, după cum urmează:
1. Legea nr.292/2011 a asistenței sociale cu modificările și completările ulterioare;
2. Legea nr.416/2001 privind venitul minim garantat cu modificările și completările ulterioare;
3. Legea nr.448/2006 privind protecția și promovarea drepturilor persoanelor cu handicap, republicată și actualizată;
4. Legea 208/1997 privind cantinele de ajutor social;
5. Orice prevedere legislativă apărută ulterior privind modificarea și completarea cadrului legislativ actual se consideră de drept parte a acestui regulament.
Art.4  Principiile care stau la baza prezentului Regulament sunt:
a)  universalitatea – fiecare persoană are dreptul la asistență socială ;
b) respectarea demnității umane – fiecarei persoane îi este garantată dezvoltarea liberă și deplină a personalității;
c) solidaritatea socială – comunitatea participă la sprijinirea persoanelor care nu își pot asigura nevoile sociale, pentru menținerea și înlăturarea coeziunii sociale;
d) subsidiaritatea – în situația în care o persoană sau familia nu îsi poate asigura integral nevoile sociale, intervine colectivitatea locală și structurile ei asociative și, complementar statul;
e) transparența – se asigură creșterea gradului de responsabilitate a administrației publice centrale și locale față de cetățean;
f) nediscriminarea – accesul la drepturile de asistență socială se realizează fără restricție sau preferință față de rasă, naționalitate, origine etnică, limba, religie, categorie socială, opinie, sex ori orientare sexuală, vârsta, apartenența politică, dizabilitate, boala cronică necontagioasă, infectare  HIV sau apartenența la o categorie defavorizată, precum și orice alt criteriu care are ca scop ori ca efect restrângerea folosinței sau exercitării, în condiții de egalitate, a drepturilor omului și a libertăților fundamentale;
g) egalitatea de șanse - protejarea și promovarea drepturilor persoanelor baneficiare în ceea ce privește egalitatea de șanse și tratament, participarea egală, autodeterminarea , autonomia și demnitatea personală și intreprinderea de acțiuni nediscriminatorii;
h)  promovarea unei imagini pozitive în comunitate a categoriilor de persoane vulnerabile sau aflate în situații de dificultate;
i) promovarea comportamentului civic și asumarea responsabilității sociale de către toți actorii sociali în vederea prevenirii situațiilor de risc;
j) promovarea relațiilor de colaborare cu Direcția de Asistență Socială precum și asigurarea unei
intervenții profesioniste prin echipe pluridisciplinare și asigurarea confidențialității și a eticii profesionale.

Art.5  In sensul prezentului regulament se definesc următorii termeni:
· Familie: soțul, soția, copii necăsătoriți care locuiesc și se gospodăresc împreună. Este asimilată termenului de familie și persoana necăsătorită care locuiește cu copii aflați în întreținerea sa;
· Copil: copil provenit din căsătoria soților, copilul unuia dintre soți, copilul adoptat, copilul încredințat unuia dintre soți, dat în plasament familial sau pentru care s-a instituit tutela sau curatela;
· Persoana singură: persoana care a împlinit vârsta de 18 ani, locuiește singură, beneficiază sau nu de locuință;
· Persoană vulnerabilă: persoana care este în risc de a-și pierde capacitatea satisfacerii nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații care conduc la vulnerabilitate economică si socială;
· Locuința destinată persoanelor aflate în situații de dificultate: locuința care se atribuie unei persoane/familiii a căror situație economică nu le permite accesul la o locuință în proprietate sau închirierea unei locuințe în condițiile pieței.

Capitolul II
Cadru legal de organizare si funcționare 
      Art.6  Locuința destinată persoanelor aflate în situații de dificultate  situată în municipiul Drobeta-Turnu Severin str.Jidoștiței nr. 65C, bl.3, sc.1, ap. 4, funcționează cu respectarea prevederilor prezentului Regulament de organizare și funcționare și are ca scop  găzduirea pe o perioadă determinată de timp, 1-30 zile, pentru persoanele identificate. 
      Art.7  În situații excepționale perioada de găzduire se poate prelungi cu până la 30 zile.
      Art.8  Direcția de Asistență Socială acordă prin personal specializat:
1. Informare si consiliere privind beneficiile si serviciile sociale in scopul prevenirii si combaterii riscului de excluziune socială precum și măsurile de sprijin în vederea facilitării integrării/reintegrării sociale și inserției/reinserției familiale a categoriilor de persoane defavorizate;
2.  Consiliere psihologică precum și după caz terapii de specialitate;
3.  Facilitarea accesului pe piața muncii, suport pentru obținerea unui loc de muncă;
4.  Informare și consiliere în vederea facilitării accesului la o locuință;
5.  Informare și consiliere în vederea prevenirii și combaterii izolării sociale;
6.  Intermedierea obținerii unor servicii prestate de alte instituții; 
 7.  Acte  de  identitate, internare  în  instituții  de  asistență  socială  sau  de  sănătate, sprijin  în  întocmirea     
    dosarelor pentru obținerea unor beneficii sociale;
8. Servicii de asistență comunitară;
9. Alte  activităti  de  promovare  a  incluziunii  sociale  a  persoanelor  defavorizate: conștientizare  și  
    sensibilizare a cetățenilor privind riscul de excluziune socială.

Capitolul III
Categoriile de persoane care pot beneficia de locuința destinată persoanelor aflate în situații de dificultate   
       Art.9   Beneficiarii locuinței destinată persoanelor aflate în situații de dificultate :
· Persoanele și familiile ale căror locuințe au devenit inutilizabile în urma unor  catastrofe naturale sau accidente sau ale căror locuințe sunt supuse demolării în vederea realizării de lucrări de utilitate publică precum și lucrărilor de reabilitare ce nu se pot efectua în clădiri ocupate de locatari;
· Victimele violenței domestice, ca măsură complementară celor prevăzute de lege în domeniul asistenței sociale, și protecția victimelor violenței domestice;
· Persoane aflate în situații de dificultate care pe parcursul vieții și-au pierdut capacitatea de integrare  socială;
· Alte situații similare.

Capitolul IV
Condiții de admitere în locuința destinată persoanelor aflate în situații de dificultate   
         Art.10  Adimiterea/respingerea cererii. Condiții de eligibilitate 
         a.Cererea de admitere a locuinței destinată persoanelor aflate în situații de dificultate   însoțită de actele justificative pentru situațiile  identificate  se depun la sediul Direcției de Asistență Socială situată in municipiul Drobeta-Turnu Severin, str.Romană nr.1, în vederea analizării acesteia.
           Acte necesare:
· cerere admitere, carte de identitate a solicitantului precum și ,dacă este cazul, a membrilor familiei;
· în lipsa documentelor de identitate, identificarea persoanei aflate în situații de dificultate  se va realiza de către Serviciul Public Comunitar de Evidenta persoanelor în colaborare cu salariații Direcției de Asistență Socială;
· dovada veniturilor;
· acte medicale;
· alte documente.
    b.  Criterii de eligilibilitate ale beneficiarilor
- domiciliul/reședința beneficiarului/beneficiarilor trebuie să fie în municipiul Drobeta-Turnu Severin sau  temporar se află pe raza municipiului;
- beneficiarul care  nu necesita îngrijire și supraveghere medicală  de specialitate; 
- beneficiarul să nu se afle sub influența băuturilor alcoolice sau a substanțelor stupefiante.

        c.   Admiterea/respingerea cererii 
        Admiterea în locuința destinată persoanelor aflate în situații de dificultate se acordă la cererea solicitantului  adresată Direcției de Asistență Socială.
        Admiterea /respingerea cererii se face prin Dispoziția Directorului executiv al Direcției de Asistență Socială si in baza anchetei sociale intocmita de salariatii din cadrul institutiei.

  Art.11  Încetarea dreptului de ocupare a locuintei destinată persoanelor aflate în dificultate se face prin Dispoziția Directorului executiv al Direcției de Asistență Socială si  realizează în următoarele situații:
   a. La expirarea perioadei de locuire indicată în dispoziția de admitere;
   b. În cazul în care nu respectă obligațiile din  prezentul Regulament;
   c. La cererea solicitantului.
      
   Art.12   La stabilirea ordinii de ierarhizare a cererilor solicitanților de locuință destinată persoanelor aflate în situații de dificultate, se vor avea în vedere:
a. condiții de locuit ale solicitanților;
b.   numărul copiilor și al celorlalți membrii care se gospodăresc împreună cu solicitanții;
c.   starea sănătății  solicitanților precum si membrilor familiei. 

  Art.13 Costurile de întreținere a utilităților pe toată perioada în care este utilizată locuința destinată persoanelor aflate în situații de dificultate   pentru persoanele și familiile enumerate la capitolul III , art.9   revin Direcției de Asistență Socială.

CAPITOLUL V

    Drepturile și obligațiile beneficiarilor locuinței destinată persoanelor aflate în situații de dificultate 
Art.14  Obligațiile beneficiarilor locuinței destinată persoanelor aflate în situații de dificultate
a. Să respecte programul privind ordinea și liniștea în incinta imobilului;
b. Să se comporte civilizat cu salariatii din cadrul Directiei de Asistenta Sociala Drobeta-Turnu Severin, nefiind tolerate comportamente antisociale, agresive, violente și limbaj vulgar;
c. Să răspunda material de lipsurile și deteriorarea spațiilor ori a bunurilor din dotarea locuinței, predate prin proces verbal la darea în folosință;
d. Să  nu fumeze în incinta imobilului/locuinței, fumatul fiind permis numai în spații special destinate;
e. Să păstreze în bune condiții curățenia în spațiile comune, a zugrăvelilor interioare și a altor bunuri comune;
f. Să nu introducă și/ sau consume  băuturi alcoolice, substanțe cu efect halucinogen etc...  .
g. Să nu găzduiască în locuință alte persoane decât menționate în dispoziția de admitere.

Art.15     Drepturile beneficiarilor  locuinței destinată persoanelor aflate în situații de dificultate   
a. Să li se respecte drepturile și libertățile fundamentale, fără discriminare pe bază de etnie, sex, religie, opinie sau orice altă circumstanță socială/personală;
b. Să participe la procesul de luare a deciziilor în furnizarea serviciilor sociale respectiv intervenția socială care li se aplică după caz;
c. Să li se asigure păstrarea confidențialității asupra informațiilor furnizate și primite; 
d. Să li se asigure continuitatea/transferul/recomandarea serviciilor furnizate atât timp cât se mențin condițiile care au generat situația de dificultate.

Capitolul VI
  Dispoziții tranzitorii și finale

Art.16  Fiecărui beneficiar i se aduce la cunoștiință prezentul Regulament și orice alte documente întocmite de către Direcția de Asistență Socială;
[bookmark: _GoBack]Art.17  Evenimentele importante, abaterile de la dispozițiile prevederilor prezentului Regulament sunt consemnate de către salariații din cadrul instituției;
Art.18  Prezentul Regulament intră în vigoare odată cu aprobarea acestuia de catre Consiliul Local al municipiului Drobeta-Turnu Severin.



          Director Executiv,                     Serviciul Asistență Socială,                             Consilier  juridic,
      Alisa-Bianca Alstani                    Monica Mirela Florina Băzăvan                     Liviu-Marian Tiutiu                                                                                                    


